Opera Lutetiensis
Opera Lutetiensis, sive Opera Parisiensis (Francogallice Opéra de Paris, simpliciter Opéra), est principalis societas operatica ballationicaque Francica, a Rege Ludovici XIV Lutetiae condita, moxque Regia Academia Musica (sc. "Académie Royale de Musique") invicem nominata, Ioanne Baptista Lullio duce. Saltatoria fabula classica ut eam hodie cognovimus intra Operam Lutetiensem orta est, quae nomine Saltatoria Fabula Operae Lutetiensis manet necessaria gravisque societatis pars. Opera Lutetiensis, nunc Opera Nationalis Lutetiae (sc. "Opéra National de Paris") rite appellata, operas in aedificio Opera Bastillensi,? eius theatro hodierno (anno 1989 aperto), atque fabulas saltatorias operasque minores et classicas in Palatio Garnier (anno 1875 aperto), praecipue exhibet.